ગુજરાતમાં નરેન્દ્ર મોદી મુખ્યમંત્રી બન્યા બાદ ગુજરાતની સકલ બદલાઇ છે એ વાતને કોઇ અવગણી શકે તેમ નથી. જે ગુજરાતમાં અવાર-નવાર કર્ફ્યુ લાગેલા રહેતા એ ગુજરાત શાંતિથી જીવન પસાર કરી રહ્યું છે અને વિકાસની ગાથામાં પોતાનું નામ અંકિત કરાવી રહ્યું છે અને કેન્દ્ર સરકારની કેટલીક કમિટિ તરફથી જ રાજ્ય સરકારને વિકાસલક્ષી કાર્ય કરવા બદલ પુરસ્કાર આપવામાં આવ્યા છે. તો બીજી તરફ કોંગ્રેસના ઉપાધ્યક્ષ, અધ્યક્ષ સહિતના કોંગ્રેસના નેતાઓ ગુજરાતમાં વિકાસની જે વાતો છે તે પોકળ હોવાનો પ્રચાર કરતા રહ્યાં, એટલું જ નહીં પરંતુ રાહુલ ગાંધીએ તો ગુજરાત મોડલને એક ટોફી મોડલ કહી દીધું હતું, ક્યાંકને ક્યાંક ગુજરાતની 26 બેઠકો પર અને અન્ય રાજ્યો કે જે ગુજરાતના મોડલથી પ્રભાવિત છે ત્યાં કોંગ્રેસને ખરાબ પરાજયનો સામનો કરવો પડ્યો છે. જ્યારે બીજી તરફ મોદી કોંગ્રેસની નિષ્ફળતા અને ગુજરાતમાં તેમણે જે કર્યું છે, તેને દર્શાવી જે ગુજરાતમાં કરી શકાયું તેમાંથી પ્રેરણા લઇને દેશમાં પણ વિકાસ કેવી રીતે કરી શકાય તે કહેતા રહ્યાં જેનો સીધો ફાયદો ભાજપને મળ્યો છે.